Centrul de Cultură și Artă al Județului Sălaj, Revista și Editura "Caiete Silvane" – sub egida Filialei Cluj a Uniunii Scriitorilor din România, Consiliului Județean Sălaj și Primăriei Municipiului Zalău organizează, joi și vineri, Zilele revistei "Caiete Silvane", ediția a XVI-a.
Joi, 28 martie 2024, de la ora 11 vor avea loc Desanturi scriitoricești la Liceul Pedagogic "Gheorghe Șincai"; Colegiul Național "Silvania"; Liceul Ortodox "Sfântul Nicolae"; Colegiul Tehnic "Alesandru Papiu Ilarian" și la Liceul Tehnologic "Mihai Viteazul" din Zalău. De la ora 16, în Sala Porolissum de la Centrul de Cultură și Artă al Județului Sălaj, au loc lansări, prezentări de carte și publicații ale scriitorilor prezenți din județ și din țară, lecturi publice: STUDIA CAIETE SILVANE; Simone Györfi; Gheorghe Glodeanu; Angela Maxim; membri ai Cenaclului și revistei "Cronograf": Robert Laszlo, Loredana A. Știrbu, Cornelia Bălan-Pop, Gheorghe Cormoș; membri ai Cenaclului de la Cicârlău: Nicolae Goja, Dorel Macarie, Gheorghe Pop, Maria Gârbe; Ioan F. Pop; Silvia Bodea Sălăjan; Viorica Mureșan; Ion Pițoiu-Dragomir; Dina Horvath; Florin Horvath; Marcel Lucaciu. La final, un Intermezzo muzical: Ansamblul folcloric "Meseșul" (CCAJS).
Vineri, 29 martie, de la ora 12, in Sala Porolissum a Centrului de Cultură și Artă al Județului Sălaj are loc întâlnirea cu criticul și istoricul literar MIRCEA POPA: prezentarea personalității și operei profesorului; conferință "Eminescu și Sălajul"; lansarea cărții "Eminescu. Trepte ale devenirii" (Editura "Școala Ardeleană", 2024); Premiul revistei "Caiete Silvane". Prezintă Vasile George Dâncu și Carmen Ardelean. Amfitrion Daniel Săuca.
De la ora 16, în Sala Porolissum: Lansări, prezentări de carte și de reviste, lecturi publice: Daniel Săuca; Viorel Mureșan; Traian Ștef; Doina Ira-Tăutan; Viorel Tăutan; George Vulturescu; Menuț Maximinian; Olimpiu Nușfelean; Dana Buzura-Gagniuc; Delia Muntean; Nicolae Scheianu; Gheorghe Vidican; Elena Abrudan; Alice Valeria Micu; Ioan-Vasile Bulgărean; Daniel Moșoiu. Se va prezenta și volumul "Descoperim Sălajul", vol. 12 (Editura "Caiete Silvane", colecția "Magazin Sălăjean"). La final va avea loc un Intermezzo muzical: Profesori și elevi de la Școala Populară de Arte și Meserii (CCAJS).
Manifestarea are loc cu sprijinul Consiliului Județean Sălaj, Primăriei Municipiului Zalău, Casei de Cultură a Sindicatelor din Zalău, Editurii "Școala Ardeleană", Instituției Prefectului – Județul Sălaj, Cenaclului literar "Silvania", Reprezentanței Zalău a Filialei Cluj a Uniunii Scriitorilor din România, Asociației culturale "Creart", Asociației Scriitorilor din Județul Sălaj, Asociației Jurnaliștilor din Sălaj, Inspectoratului Școlar Județean Sălaj, Colegiului Național "Silvania" Zalău, Liceului Pedagogic "Gheorghe Șincai" Zalău, Colegiului Tehnic "Alesandru Papiu Ilarian" Zalău, Liceului Ortodox "Sfântul Nicolae" Zalău, Liceului Tehnologic "Mihai Viteazul" Zalău, Muzeului Județean de Istorie și Artă Zalău, Bibliotecii Județene "Ioniță Scipione Bădescu" Sălaj, Direcției Județene de Cultură Sălaj, Arhivelor Naționale ale României – Serviciul Județean Sălaj, Silvania, Fort Silvan.
M. S.
.